**שם השיעור** **– המלחמה בעמלק – מהו סוג המלחמה ומה גרם לניצחון?**

**שם המרצה** (כתובת דוא"ל) **–**

1. ויבא עמלק – סמך פרשה זו למקרא זה, לומר: אני תמיד ביניכם ומזומן לצורכיכם, ואתם אומרים: היש י״י בקרבנו אם אין (שמות י״ז:ז׳), חייכם הכלב בא ונושך אתכם, ואתם צועקים לי ותדעו היכן אני. משל לאדם שהרכיב בנו על כתיפו ויצא לדרך, היה אותו הבן רואה חפץ, ואומר: אבא טול חפץ זה ותן לי, והוא נותן לו, וכן שנייה וכן שלישית. פגעו באדם אחד, אמר לו אותו הבן: ראית אבא. אמר לו: אינך יודע היכן אני, השליכו מעליו ובא הכלב ונשכו (רש"י, שמות יז,ח)

2. וילחם – בלא כל סיבה, מתוך תאוות-רצח ושוד בלבד, התנפלו על ישראל. התקפה נפשעת שכזאת נחשבה למרושעת אפילו אצל עובדי ע"ז שעבדו לאלוהות כלשהי, על כן נאמר בספר דברים"ולא ירא אלהים" – ללא כל יראה מפני איזו אלוהות שתהיה (רד"צ הופמן, שם)

3. זה שהרים משה ידו במצוה עליונה, כאשר נטה יהושע ידו בכידון (יהושע ח':י"ח), ויש אומרים: שפרש ידו דרך תפילה. (ראב"ע, שם)

4. והיה כאשר ירים משה ידו - והמטה. וגבר ישראל - שכן דרך ערכי מלחמה: כל זמן שרואים הרמת נִסם... הן מתגברין, וכשהוא מושלך - רגילין לנוס ולהינצח (רשב"ם שמות יז,יא) (וכן ר"י קרא).

5. אנכי נצב על ראש הגבעה - כדי שיראוני אנשי החיל, לתת לב לחזק את לבם לקראת המלחמה... שכן דרך אנשי המלחמה: אחד מגיבוריהם עומד במקום גבוה ואוחז דגל בידו, לפי שכל האנשים היוצאים עמו למלחמה נושאים ונותנים עיניהם לדגל. כל זמן שהוא עומד במעמדו - נותנים לב להתחזק לקראת המלחמה; וכשהדגל נמוך ושפל - כסבורים שמת שר שלהם - ונָסים. אף כאן "ומטה האלהים בידי" - לאות ולסימן במקום דגל (חזקוני יז,ט)

6. וְהָיָה כַּאֲשֶׁר יָרִים משֶׁה יָדוֹ וְגָבַר יִשְׂרָאֵל וגו', (שמות יז) וְכִי יָדָיו שֶׁל משֶׁה עוֹשׂוֹת מִלְחָמָה אוֹ שׁוֹבְרוֹת מִלְחָמָה. אֶלָּא לוֹמַר לָךְ, כָּל זְמַן שֶׁהָיוּ יִשְׂרָאֵל מִסְתַּכְּלִים כְּלַפֵּי מַעְלָה וּמְשַׁעְבְּדִין אֶת לִבָּם לַאֲבִיהֶם שֶׁבַּשָּׁמַיִם הָיוּ מִתְגַּבְּרִים. וְאִם לָאו, הָיוּ נוֹפְלִין. כַּיּוֹצֵא בַדָּבָר אַתָּה אוֹמֵר, (במדבר כא) עֲשֵׂה לְךָ שָׂרָף וְשִׂים אֹתוֹ עַל נֵס, וְהָיָה כָּל הַנָּשׁוּךְ וְרָאָה אֹתוֹ וָחָי. וְכִי נָחָשׁ מֵמִית, אוֹ נָחָשׁ מְחַיֶּה. אֶלָּא, בִּזְמַן שֶׁיִּשְׂרָאֵל מִסְתַּכְּלִין כְּלַפֵּי מַעְלָה וּמְשַׁעְבְּדִין אֶת לִבָּם לַאֲבִיהֶן שֶׁבַּשָּׁמַיִם, הָיוּ מִתְרַפְּאִים, וְאִם לָאו, הָיוּ נִמּוֹקִים (משנה, ראש השנה ג,ח)

7. והטעם שציוה משה את יהושע להילחם בעמלק, בעבור שיתפלל הוא בנשיאות כפים על ראש הגבעה; ועלה שם כדי שיראה את ישראל הנלחמים וישים עינו עליהם לטובה, וגם הם יראו אותו פורש כפיו השמימה ומרבה בתפלה, ויבטחו בו ויוסיפו אומץ וגבורה (רמב"ן יז,ט)

ומטה וגו׳ – בהרמת היד ובה מטה-האלוהים הוא ביקש גם לעודד את העם במלחמתו וגם לבקש ניצחון מאת ה׳ (רד"צ הופמן, שם)

8. ומטה האלהים בידי" - שארים בו ידי להתפלל (ראב"ע יז,ט)

9. אנכי נצב על ראש הגבעה וגו׳ – להביא עליכם תשועת ה׳ דרך נס, כי כן היה משה עושה האותות והמופתים בנטיית ידו במטהו; ולהיות זו המלחמה הראשונה, וישראל לא היו מלומדי מלחמה היה מן הצורך לחזק את לבם לבטוח בה׳, ועל כן היה מן הצורך שתהיה תשועתם דרך נס (תלמידי מהר״ם עהרענרייך). ואמנם עלה לראש הגבעה, כדי שיהיה רואה משם את המלחמה, כי כן כל הרמת יד במטה היתה לנכח הדבר אשר בו יהיה הנס, ואמנם שיהיה המכוון להתפלל, זה אינו, כי פרשת כפים לחוד, והרמת יד במטה לחוד, ואם כדעת רשב״ם שהיה הענין על דרך שנושאין נס במערכות המלחמה, א״כ היה להם לשום מטה משה על נס גבוה ולהוליכו לפני העם. ונ״ל כי לכך לא יצא משה לפני העם, כדי שלא יהיה מקום לתלות תשועתם בדרך טבע על דרך שפירש רשב״ם, אך יהיה הכל מעשה נסים כשאר הנפלאות שעשה משה (שד"ל, שמות יז,ט)

8. וטעם העונש שנענש עמלק יותר מכל העמים, בעבור כי כל העמים שמעו וירגזון, ופלשת אדום ומואב ויושבי כנען נמוגו מפני פחד ה' ומהדר גאונו. ועמלק בא ממרחק כמתגבר על השם, ולכך אמר בו (דברים כ"ה, יח) וְלֹא יָרֵא אֱלֹהִים (רמב"ן שמות יז,טז)

|  |  |  |
| --- | --- | --- |
|  | **מלחמה בעמלק – פרק יז'** | **מלחמה במצרים** |
| 1 | (ח) וַיָּבֹא עֲמָלֵק **וַיִּלָּחֶם עִם יִשְׂרָאֵל** בִּרְפִידִם: | (יד,ח) **וַיְחַזֵּק ד' אֶת לֵב פַּרְעֹה מֶלֶךְ מִצְרַיִם וַיִּרְדֹּף אַחֲרֵי בְּנֵי יִשְׂרָאֵל** וּבְנֵי יִשְׂרָאֵל יֹצְאִים בְּיָד רָמָה: |
| 2 | אין תגובה של העם. | (יד,י) וּפַרְעֹה הִקְרִיב וַיִּשְׂאוּ בְנֵי יִשְׂרָאֵל אֶת עֵינֵיהֶם וְהִנֵּה מִצְרַיִם נֹסֵעַ אַחֲרֵיהֶם וַיִּירְאוּ מְאֹד וַיִּצְעֲקוּ בְנֵי יִשְׂרָאֵל אֶל ד': |
| 3 | (ט) וַיֹּאמֶר משֶׁה אֶל יְהוֹשֻׁעַ **בְּחַר לָנוּ אֲנָשִׁים** **וְצֵא** **הִלָּחֵם בַּעֲמָלֵק** | (יד,יג-יד) וַיֹּאמֶר משֶׁה אֶל הָעָם אַל תִּירָאוּ הִתְיַצְּבוּ וּרְאוּ אֶת יְשׁוּעַת ד' [...] **ד' יִלָּחֵם לָכֶם** וְאַתֶּם תַּחֲרִשׁוּן: |
| 4 | **מָחָר** אָנֹכִי נִצָּב עַל רֹאשׁ הַגִּבְעָה | (ח,ו) וַיֹּאמֶר **לְמָחָר** וַיֹּאמֶר כִּדְבָרְךָ לְמַעַן תֵּדַע כִּי אֵין כַּד' אֱלֹהֵינוּ; (ח,יט) וְשַׂמְתִּי פְדֻת בֵּין עַמִּי וּבֵין עַמֶּךָ **לְמָחָר יִהְיֶה הָאֹת הַזֶּה**: |
| 5 | **וּמַטֵּה הָאֱלֹהִים בְּיָדִי**: | (ד,כ) וַיִּקַּח משֶׁה אֶת אִשְׁתּוֹ וְאֶת בָּנָיו וַיַּרְכִּבֵם עַל הַחֲמֹר וַיָּשָׁב אַרְצָה מִצְרָיִם וַיִּקַּח משֶׁה **אֶת מַטֵּה הָאֱלֹהִים בְּיָדוֹ**; (ז,יז) כֹּה אָמַר ד' בְּזֹאת תֵּדַע כִּי אֲנִי ד' **הִנֵּה אָנֹכִי מַכֶּה בַּמַּטֶּה אֲשֶׁר בְּיָדִי** עַל הַמַּיִם אֲשֶׁר בַּיְאֹר וְנֶהֶפְכוּ לְדָם |
| 6 | (י) וַיַּעַשׂ **יְהוֹשֻׁעַ** כַּאֲשֶׁר אָמַר לוֹ משֶׁה **לְהִלָּחֵם בַּעֲמָלֵק** וּמשֶׁה אַהֲרֹן וְחוּר עָלוּ רֹאשׁ הַגִּבְעָה: | (יד,כה) ... וַיֹּאמֶר מִצְרַיִם אָנוּסָה מִפְּנֵי יִשְׂרָאֵל **כִּי ה' נִלְחָם לָהֶם בְּמִצְרָיִם:** |
| 7 | (יא) וְהָיָה **כַּאֲשֶׁר יָרִים משֶׁה יָדוֹ** וְגָבַר יִשְׂרָאֵל וְכַאֲשֶׁר יָנִיחַ יָדוֹ וְגָבַר עֲמָלֵק: | (יד,טז) **וְאַתָּה הָרֵם אֶת מַטְּךָ** וּנְטֵה אֶת יָדְךָ עַל הַיָּם וּבְקָעֵהוּ; (י,כב) **וַיֵּט משֶׁה אֶת יָדוֹ** עַל הַשָּׁמָיִם |
| 8 | (יב) וִידֵי משֶׁה **כְּבֵדִים** וַיִּקְחוּ אֶבֶן וַיָּשִׂימוּ תַחְתָּיו וַיֵּשֶׁב עָלֶיהָ וְאַהֲרֹן וְחוּר תָּמְכוּ בְיָדָיו מִזֶּה אֶחָד וּמִזֶּה אֶחָד | (יד) וַיֹּאמֶר ד' אֶל משֶׁה **כָּבֵד** לֵב פַּרְעֹה מֵאֵן לְשַׁלַּח הָעָם: |
| 9 | וַיְהִי **יָדָיו אֱמוּנָה** עַד בֹּא הַשָּׁמֶש: | (יד,לא) וַיַּרְא יִשְׂרָאֵל אֶת **הַיָּד** הַגְּדֹלָה אֲשֶׁר עָשָׂה ד' בְּמִצְרַיִם וַיִּירְאוּ הָעָם אֶת ד' **וַיַּאֲמִינוּ** בַּד' וּבְמשֶׁה עַבְדּוֹ: |
| 10. | (יג) וַיַּחֲלשׁ יְהוֹשֻׁעַ אֶת עֲמָלֵק **וְאֶת עַמּוֹ** לְפִי חָרֶב: | (יד,ו) וַיֶּאְסֹר אֶת רִכְבּוֹ **וְאֶת עַמּוֹ** לָקַח עִמּוֹ: |
| 11. | (יד) וַיֹּאמֶר ד' אֶל משֶׁה **כְּתֹב זֹאת זִכָּרוֹן** בַּסֵּפֶר **וְשִׂים בְּאָזְנֵי יְהוֹשֻׁעַ** כִּי מָחֹה אֶמְחֶה אֶת זֵכֶר עֲמָלֵק מִתַּחַת הַשָּׁמָיִם: | (יג,יד) וְהָיָה הַיּוֹם **הַזֶּה לָכֶם לְזִכָּרוֹן** וְחַגֹּתֶם אֹתוֹ חַג לַד' לְדֹרֹתֵיכֶם חֻקַּת עוֹלָם תְּחָגֻּהוּ:  (ט) וְהָיָה לְךָ לְאוֹת עַל יָדְךָ **וּלְזִכָּרוֹן בֵּין עֵינֶיךָ** לְמַעַן תִּהְיֶה תּוֹרַת ד' בְּפִיךָ כִּי בְּיָד חֲזָקָה הוֹצִאֲךָ ד' מִמִּצְרָיִם; (י,ב) **וּלְמַעַן תְּסַפֵּר בְּאָזְנֵי בִנְךָ** וּבֶן בִּנְךָ אֵת אֲשֶׁר הִתְעַלַּלְתִּי בְּמִצְרַיִם וְאֶת אֹתֹתַי אֲשֶׁר שַׂמְתִּי בָם וִידַעְתֶּם כִּי אֲנִי ד': |
| 12. | (טו) וַיִּבֶן משֶׁה מִזְבֵּחַ וַיִּקְרָא **שְׁמוֹ ד' נִסִּי**:  (טז) וַיֹּאמֶר **כִּי יָד** עַל כֵּס **יָהּ** מִלְחָמָה לַד' בַּעֲמָלֵק **מִדֹּר דֹּר**: | (ט,ג) הִנֵּה **יַד ד'** הוֹיָה בְּמִקְנְךָ  (טו,ב) עָזִּי וְזִמְרָת **יָהּ** וַיְהִי לִי לִישׁוּעָה  (ג,טו) וַיֹּאמֶר עוֹד אֱלֹהִים אֶל משֶׁה כֹּה תֹאמַר אֶל בְּנֵי יִשְׂרָאֵל ד' אֱלֹהֵי אֲבֹתֵיכֶם אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב שְׁלָחַנִי אֲלֵיכֶם **זֶה שְּׁמִי לְעֹלָם** וְזֶה זִכְרִי **לְדֹר דֹּר**: |

9. תרגום יונתן שמות יז,יב: וְהַוָּאָה יְדוֹי פְּרִיסַן בְּהֵימְנוּתָא בִּצְלוֹ

10. ליקוטי מוהר"ן - קמא ט,א

‏כִּי עִקַּר הַחִיּוּת מְקַבְּלִין מֵהַתְּפִלָּה, כְּמוֹ שֶׁכָּתוּב (תְּהִלִּים מ"ב): "תְּפִלָּה לְאֵל חַיָּי". וּבִשְׁבִיל זֶה צָרִיךְ לְהִתְפַּלֵּל בְּכָל כֹּחוֹ, כִּי כְּשֶׁמִּתְפַּלֵּל בְּכָל כֹּחוֹ וּמַכְנִיס כֹּחוֹ בְּאוֹתִיּוֹת הַתְּפִלָּה, אֲזַי נִתְחַדֵּשׁ כֹּחוֹ שָׁם, בִּבְחִינַת (אֵיכָה ג): "חֲדָשִׁים לַבְּקָרִים (רַבָּה אֱמוּנָתֶךָ") וְכוּ'. כִּי אֱמוּנָה הִיא תְּפִלָּה, כְּמוֹ שֶׁכָּתוּב (שְׁמוֹת י"ז): "וַיְהִי יָדָיו אֱמוּנָה", תַּרְגּוּמוֹ: 'פְּרִישָֹן בִּצְלוֹ':

ליקוטי מוהר"ן - קמא כ

"וַיָּרֶם משֶׁה אֶת יָדוֹ" יָדוֹ זֶה תְּפִלָּתוֹ, כְּמוֹ שֶׁכָּתוּב (שְׁמוֹת י"ז): "וַיְהִי יָדָיו אֱמוּנָה", תַּרְגּוּמוֹ: פְּרִישָֹן בִּצְלוֹ, שֶׁהֵרִים אֶת תְּפִלָּתוֹ,

11.

(ט) **וַיֹּאמֶר משֶׁה אֶל יְהוֹשֻׁעַ** בְּחַר לָנוּ אֲנָשִׁים וְצֵא הִלָּחֵם בַּעֲמָלֵק מָחָר אָנֹכִי נִצָּב עַל רֹאשׁ הַגִּבְעָה וּמַטֵּה הָאֱלֹהִים בְּיָדִי:

(י) וַיַּעַשׂ **יְהוֹשֻׁעַ** כַּאֲשֶׁר אָמַר לוֹ משֶׁה לְהִלָּחֵם בַּעֲמָלֵק

**וּמשֶׁה אַהֲרֹן וְחוּר** עָלוּ רֹאשׁ הַגִּבְעָה:

(יא) וְהָיָה כַּאֲשֶׁר יָרִים **משֶׁה** יָדוֹ וְגָבַר יִשְׂרָאֵל וְכַאֲשֶׁר יָנִיחַ יָדוֹ וְגָבַר עֲמָלֵק:

(יב) וִידֵי **משֶׁה** כְּבֵדִים וַיִּקְחוּ אֶבֶן וַיָּשִׂימוּ תַחְתָּיו וַיֵּשֶׁב עָלֶיהָ **וְאַהֲרֹן וְחוּר**

תָּמְכוּ בְיָדָיו מִזֶּה אֶחָד וּמִזֶּה אֶחָד וַיְהִי יָדָיו אֱמוּנָה עַד בֹּא הַשָּׁמֶשׁ:

(יג) וַיַּחֲלשׁ **יְהוֹשֻׁעַ** אֶת עֲמָלֵק וְאֶת עַמּוֹ לְפִי חָרֶב:

(יד) **וַיֹּאמֶר ד' אֶל משֶׁה** כְּתֹב זֹאת זִכָּרוֹן בַּסֵּפֶר וְשִׂים בְּאָזְנֵי יְהוֹשֻׁעַ כִּי מָחֹה אֶמְחֶה אֶת זֵכֶר עֲמָלֵק מִתַּחַת הַשָּׁמָיִם: